Prezident Zeman vymenoval Petra Fialu za nového českého premiéra
Zdroj foto - Kancelária prezidenta ČR
Vymenovanie sa uskutočnilo na zámku v Lánoch v miestnosti, do ktorej vedú dva vchody. Pri jedných dverách boli umiestnené tri dočasné steny z plexiskla. Vznikol tak výklenok, ktorý Zemanovi umožnil, aby Fialu videl. Bližší kontakt medzi oboma politikmi tak nenastal.
Český prezident Miloš Zeman vymenoval v nedeľu na zámku v Lánoch predsedu ODS Petra Fialu za nového premiéra. Informovala o tom spravodajská televízia ČT24.
Opatrenia typu plexisklo boli nutné z dôvodu, že Zeman mal vo štvrtok pozitívny test na koronavírus. Podľa platných nariadení mal byť 14 dní v izolácii, aj keď nemá príznaky ochorenia covidu.
Hlavná hygienička Pavla Svrčinová však pripustila, že je možné, aby sa človek s nariadenou izoláciou stretol s niekým iným ako so zdravotníkmi, ktorí sa o neho starajú, prípadne s ľuďmi, s ktorými žije v spoločnej domácnosti, cez priehľadnú stenu.
Zemana priviezli do výklenku na invalidnom vozíku. Všetci prítomní mali respirátory triedy FFP3. Po zložení sľubu Fialom mu hlava štátu vo svojom krátkom prejave "zo srdca" zablahoželala k vymenovaniu za premiéra.
Prezident avizoval, že už v pondelok sa začne stretávať s nominantmi na ministrov podľa abecedného poriadku, aby nikto nebol diskriminovaný. Prvým na rade tak bude Ivan Bartoš (Piráti). Tento maratón sa skončí 13. decembra.
Na záver príhovoru zaželal Zeman Fialovi úspech a dobrý pocit z dobre vykonanej práce. Prezident "nezabudol" ani na svojich kritikov, keď povedal, že sa riadil dvoma zásadami: vážiť si ľudí, ktorí niečo dokázali a nevážiť si "žvanilov", ktorí radia druhým, ako majú pracovať. Ako dodal, týka sa to novinárov i politikov.
Fiala sa poďakoval za vymenovanie. Je presvedčený, že Česko budeme mať čoskoro vládu, ktorá prevedie krajinu súčasnou zložitou situáciou a urobí zmeny pre dobrú budúcnosť občanov. "Verím v našu dobrú spoluprácu," konštatoval Fiala.
Menovací dekrét podpísal Zeman už v sobotu. Potom ho ožarovali ultrafialovým svetlom, ktoré by malo zničiť prípadné vírusové častice.
Kandidátov na ministrov Fiala predstavil už v polovici novembra, Zeman však dal najavo, že je s jednou nomináciou nespokojný. Zoznam kandidátov však aj tak nie je kompletný, keďže Veslav Michalik (STAN), ktorý sa mal stať ministrom priemyslu a obchodu, sa nominácie vzdal. Jeho náhradník má byť známy v pondelok.
Česko má tak momentálne dvoch premiérov - úradujúceho Andreja Babiša a dezignovaného Petra Fialu, pripomenula ČT24.
Dnes treba vedieť
Školskí odborári spúšťajú kampaň za zlepšenie platov nepedagogických zamestnancov v školstve.
Nemecký Spolkový snem (Bundestag) takmer jednomyseľne prijal rezolúciu, v ktorej uznal masakru Arménov osmanskými Turkami počas prvej svetovej vojny za genocídu.
Kauza okolo licencie na autobusovú linku Bratislava-Nitra-Banská Bystrica bude mať dohru.
Tibor Turan potvrdil svoju kandidatúru na post prezidenta Slovenského zväzu ľadového hokeja (SZĽH).
Brusel skryto vnáša do našej legislatívy odmietnuté nároky LGBTI komunity.
Tisíce Brazílčaniek protestovali dnes v uliciach miest svojej krajiny proti "kultúre znásilňovania". Ich protesty sú ďalším z dôsledkov šokujúceho znásilnenia 16-ročného dievčaťa gangom 30 mužov.
Smernica, ktorá prikazuje verejným školám v USA umožniť transrodovým študentom využívať toalety a šatne určené pohlaviu zodpovedajúcemu ich rodovej identite, je v súlade so zákonom a v najlepšom záujme detí. Vyhlásil to v stredu šéf Bieleho domu Barack Obama, ktorého vláda nariadenie vydala, informovala dnes agentúra Reuters.
Pamätná tabuľa komunistického funkcionára v obci Veľký Lipník v okrese Stará Ľubovňa, pri ktorej mal miestny starosta Peter Labant napadnúť košického výtvarníka Ľuboša Lorenza, už nie je na svojom mieste. Našli ju rozbitú. Hovorkyňa prešovskej krajskej polície Jana Migaľová pre TASR potvrdila, že páchateľ zatiaľ nie je známy.
Dôchodca zmizol pred šiestimi týždňami po návšteve lekára a napriek rozsiahlemu pátraniu ho doposiaľ nenašli. Podozriví sú 33-ročná Slovenka a 34-ročný Brazílčan žijúci v kantóne Zürich
Ak návrh schváli aj kongres MOV, diváci v Tokiu uvidia aj skateboarding, surfing, športové lezenie, karate a bejzbal.